open-index/open-wikipedia-markdown huggingface dataset:
שרמן אדמס

**לואלין שרמן אדמס** (באנגלית: **Llewelyn Sherman Adams**; 8 בינואר 1899 - 27 באוקטובר 1986) היה פוליטיקאי אמריקאי, שידוע בעיקר הודות לכהונתו כראש הסגל של הבית הלבן תחת הנשיא דווייט אייזנהאואר וכמושל ניו המפשייר.

## חייו
אדמס נולד בעיירה דובר שבורמונט והתחנך בבית ספר ציבורי בפרובידנס, בירת רוד איילנד. משם המשיך אדמס ללימודים בדארטמות' קולג', ולאחר הפסקה בת חצי שנה, במהלכה הצטרף לחיל הנחתים האמריקני במלחמת העולם הראשונה, סיים ב-1920 את לימודיו. לאחר מכן, פתח עסק לייצור נייר בלינקולן שבניו המפשייר.

ב-1923 נישא אדמס לרייצ'ל וייט. לזוג נולד בן אחד, סמואל, ושלוש בנות, ג'ין, שרה ומריון.

ב-1941 נכנס אדמס לפוליטיקה וב-1945 נבחר לבית הנבחרים של ארצות הברית מטעם המחוז השני של ניו המפשייר, וכיהן בקונגרס שנתיים. בתווך התמודד על המועמדות מטעם המפלגה הרפובליקנית לתפקיד מושל ניו המפשייר, אך הפסיד לצ'ארלס דייל.

ב-1949 התמנה אדמס למושל ניו המפשייר, שסבלה באותה תקופה, שנות אחר מלחמת העולם השנייה, ממיתון ולכן קרא לחסכנות במישור הפרטי והמדיני כאחד. בשל היות גמלאים חלק נכבד מאוכלוסיית המדינה, הוביל אדמס להגברת הרווחה מטעם המדינה ולחקיקה שתאפשר להם לזכות בביטוח פדרלי. ב-1950 הקים ועדה שתעגן את המלצותיו בחוק. בשנים 1951–1952 כיהן כיושב ראש ועידת המושלים של ארצות הברית ולקראת סוף כהונתו כמושל התבקש אדמס להתמנות לראש הסגל של הבית הלבן תחת הנשיא הרפובליקני הנבחר, דווייט אייזנהאואר.

ב-1953 התמנה לתפקיד. בתקופתו כראש הסגל, מלבד חברי הקבינט ומספר יועצים, עברו דרך משרדו כל הבקשות שהופנו לנשיא אייזנהאואר. ב-1958 אולץ אדמס לפרוש מתפקידו כשתת-ועדה בבית הנבחרים חשפה כי אדמס קיבל מעיל מצמר ויקוניה מצויה ושטיח אוריינטלי מברנרד גולדפיין, יצרן טקסטיל מבוסטון, אשר היה תחת חקירה בחשד להפרות סחר. בחקירתו בתת-הוועדה הואשם גולדפיין בביזיון הקונגרס כשסירב לענות לשאלות בנוגע לקשריו עם אדמס. 

בעקבות המקרה הסתיימה הקריירה הפוליטית של אדמס, שחזר לעיר לינקולן, ופתח עסק באתר הסקי על ההר לון. אדמס נפטר ב-1986 ונקבר בבית הקברות ריברסייד שבעיר.

## קישורים חיצוניים

* שרמן אדמס באתר דארטמות' קולג'
* שרמן אדמס בארכיון הנשיא אייזנהאואר
* 
* 

קטגוריה:אמריקאים ילידי ורמונט
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מניו המפשייר
קטגוריה:מושלי ניו המפשייר
קטגוריה:ראשי הסגל של הבית הלבן
קטגוריה:אמריקאים חברי הבונים החופשיים
קטגוריה:נשיאות דווייט אייזנהאואר
קטגוריה:מושלי מדינות ארצות הברית מהמפלגה הרפובליקנית
קטגוריה:בוגרי דארטמות' קולג'
קטגוריה:אמריקאים שנולדו ב-1899
קטגוריה:אמריקאים שנפטרו ב-1986
Violently Delicate

**Violently Delicate** הוא אלבום האולפן הראשון של להקת איטליז. הוא הוקלט במהלך 2006, אך יצא לשוק רק כשנה מאוחר יותר. רוב השירים בו נכתבו במהלך הגלגול הראשון של הלהקה, ועל כן מאיה דוניץ חתומה יחד עם בן שטרית על מרבית התמלילים. יובל סמו, הקלידן המקורי של "אטליז", התארח בנגינה בחלק מהשירים, וכך גם הסקסופוניסט אייל תלמודי, נגן כלי ההקשה עידן קופרברג והצ'לנית תום קלנר. עטיפת האלבום צוירה על ידי האמנית גבי נתן.

הלחנים באלבום נזקפים ברובם לזכות בן שטרית, אם כי על פי רוב מדובר בעבודת צוות של כל חברי הלהקה על בסיס רעיונות שלו. כך למשל, הפתיחה של "Be Invisible" נכתבה על ידי הקלידן לשעבר יובל סמו, והציטוט מ"אינתא עומרי" של אום כולתום באותו שיר נהגה על ידי אדם שפלן.

מילות השיר המסיים את האלבום, "Mountain Top", נכתבו על ידי הזמרת לי טריפון.

הלהקה הוציאה קליפים לשירים Attractive ו- Hey, שניכרת בהם השקעה גדולה, ושימוש באנימציה מתקדמת. שני הקליפים זכו בפרסים שונים בארץ ובעולם.

## רשימת שירים

## מבצעים
* לי טריפון - קולות
* גיא בן-שטרית - גיטרה, קולות
* עמית ארז - גיטרה, קולות
* אור בהיר - גיטרה
* אדם שפלן - באס, קולות
* עומרי הנגבי - תופים, כלי הקשה
## קישורים חיצוניים

קטגוריה:אלבומי בכורה מ-2007
קטגוריה:אלבומי רוק אלטרנטיבי
סדרת המטות

בקלפי טארוט, **סדרת המטות** היא אחת מארבע סדרות הקלפים הבונות את הארקנה הקטנה. המוטיב החוזר בסדרה זו הוא מטות, ומאפייניה הם היצירה, האנרגיה, ההשראה וההתלהבות. יסוד המטות המופיע בסדרה מקביל ליסוד האש, ובאסטרולוגיה, כל אחד מקלפי החצר בסדרה זו מייצג מזל ממזלות האש: מזל טלה, מזל אריה ומזל קשת. זהו יסוד זכרי מוחצן, ועל כן הוא מגלם את היצירה והביטוי - פעילות יזומה הפונה כלפי חוץ.

הסדרה שהתפתחה מסדרת המטות בקלפי המשחק היא סדרת התלתן.

## קלפי הסדרה

## ראו גם
* סדרת הגביעים

## קישורים חיצוניים

## הערות שוליים

קטגוריה:קלפי טארוט
קטגוריה:מטות
חיים ברזיס

**חיים בְּרֵזִיס** (בצרפתית: **Haïm Brezis**; 1 ביוני 1944 – 7 ביולי 2024) היה מתמטיקאי יהודי-צרפתי, שעסק באנליזה פונקציונלית ובמשוואות דיפרנציאליות חלקיות. היה פרופסור למתמטיקה באוניברסיטת פייר ומארי קירי ופרופסור אורח בפקולטה למתמטיקה בטכניון ובאוניברסיטת ראטגרס.

## ביוגרפיה
ברזיס נולד בקנטאל בשלהי מלחמת העולם השנייה להורים שהסתתרו מפני הנאצים בכפר בצרפת. אביו היגר מרומניה לצרפת בשנות ה-30 של המאה ה-20, ואמו היא יהודייה שנמלטה מהולנד.
בצעירותו היה חבר בתנועת הנוער "בני עקיבא" בצרפת.

קיבל תואר דוקטור בשנת 1971, באוניברסיטת פריז, בהנחייתם של גוסטב שוקה וז'אק-לואי ליונס. בשנים 1973-1985 כיהן כמרצה (Maître de conférences) באקול פוליטקניק. מאז 1972 ועד למותו הוא כיהן כפרופסור למתמטיקה באוניברסיטת פייר ומארי קירי. בשנת 1987 החל להרצות כפרופסור אורח מיוחד באוניברסיטת ראטגרס, ומאז 2004 בטכניון בחיפה.

עסק במשוואות דיפרנציאליות חלקיות לא ליניאריות, ובאנליזה פונקציונלית לא ליניארית. בנוסף עסק במשוואות דיפרנציאליות חלקיות מיוחדות בפיזיקה מתמטית, והתנהגותן ליד סינגולריות, למשל תאוריית גינזבורג-לנדאו בנוגע למוליכות-על, מודל תומאס-פרמי ועוד.

היה חבר האקדמיה הצרפתית למדעים מאז 1988. היה גם חבר האקדמיה הלאומית למדעים בארצות הברית, ברומניה, בלגיה וספרד. הוא בעל תואר דוקטור לשם כבוד מהאוניברסיטאות ליידן, חיפה, בוקרשט, בייג'ינג, מדריד, שנחאי, ובית הספר הבינלאומי ללימודים מתקדמים בטריאסט.

עם תלמידיו נמנים פייר לואי ליונס שזכה במדליית פילדס וז'אן מישל קורו שזכה בפרס פרמה.

## משפחתו
ברזיס היה נשוי לד"ר מיכל גוברין, סופרת, משוררת ובמאית תיאטרון ישראלית, ואב לשתי בנות. השניים נפגשו בשנת 1978 בירושלים, בעת שברזיס הגיע לביקור בעיר, וחיפש את גוברין בעקבות מאמר שכתבה על מסעה לפולין.

## ספריו

* 1973: *Opérateurs maximaux monotones* (פונקציות מונוטוניות מקסימליות)
* 1983: *Analyse Fonctionnelle. Théorie et Applications* (אנליזה פונקציונלית. תאוריה ויישומים)
* 1999: *Haïm Brezis. Un mathématicien juif*. Entretien Avec Jacques Vauthier. Collection Scientifiques & Croyants. Editions Beauchesne. (חיים ברזיס, המתמטיקאי היהודי - ריאיון עם ז'אק וטייר, לקט מדע ואמונה)
* 2010: *Functional Analysis, Sobolev Spaces and Partial Differential Equations*, Springer;


## קישורים חיצוניים

* חיים ברזיס, באתר cts
* חיים ברזיס, באתר האקדמיה הצרפתית למדעים
* חיים ברזיס, באתר אוניברסיטת ראטגרס

## הערות שוליים

קטגוריה:מתמטיקאים יהודים צרפתים
קטגוריה:יהודים אורתודוקסים צרפתים
קטגוריה:בעלי תואר דוקטור מאוניברסיטת פריז
קטגוריה:סגל אוניברסיטת פריז
קטגוריה:יהודים חברי האקדמיה הצרפתית למדעים
קטגוריה:צרפתים חברי האקדמיה הלאומית למדעים של ארצות הברית
קטגוריה:יהודים חברי האקדמיה הלאומית למדעים של ארצות הברית
קטגוריה:סגל אקול פוליטקניק
קטגוריה:צרפתים שנולדו ב-1944
קטגוריה:צרפתים שנפטרו ב-2024
קטגוריה:יהודים הקבורים בהר הזיתים: חלקת הנביאים
יאנה נובוטנה

**יאנה נובוטנה** (בצ'כית: **Jana Novotná**; 2 באוקטובר 1968 – 19 בנובמבר 2017) הייתה שחקנית טניס מקצועית צ'כית. בשיאה דורגה במקום השני בעולם בדירוג ה-WTA בשנת 1997.

הישג השיא של נובוטנה הוא זכייה בטורניר גראנד סלאם, אליפות וימבלדון בשנת 1998.

## ביוגרפיה
נובוטנה נולדה בברנו, מוראביה שבצ'כיה. בשנים 1983–1986 היא התאמנה בהדרכתו של מייק אסטפ ובשנת 1987 היא החלה להשתתף בתחרויות סבב המקצועניות. בשנים 1990–1999 היא התאמנה בהדרכתה של האנה מנדליקובה.

בשנת 1991 הגיעה נובוטנה לשלב הגמר באליפות אוסטרליה הפתוחה והפסידה למוניקה סלש מיוגוסלביה ב-3 מערכות, 7–5, 3–6, 1–6.

בשנת 1993 לאחר שהפסידה במשחק הגמר באליפות וימבלדון היא בכתה על כתפיה של קתרין, דוכסית מקנט שהעניקה לה את צלחת משתתפת בגמר וימבלדון.

באליפות וימבלדון שנערכה בשנת 1997 הפסידה נובוטנה במשחק הגמר למרטינה הינגיס משווייץ ב-3 מערכות, 2-6, 6-3, 6-3.

## תארים
נובוטנה זכתה ב-3 מדליות אולימפיות מהן 2 כסף ו-1 ארד (סיאול 1988 ואטלנטה 1996). היא זכתה בסך הכול ב-12 תוארי גראנד סלאם לזוגות נשים (אוסטרליה: 1990 ו-1995, צרפת: 1990, 1991 ו-1998, וימבלדון: 1989, 1990, 1995 ו-1998 וארצות הברית: 1994, 1997 ו-1998) וב-4 תוארי גראנד סלאם לזוגות מעורבים (אוסטרליה: 1988 ו-1989, וימבלדון: 1989 וארצות הברית: 1988) היא זכתה ב-100 תארים, מהם 24 תארים ליחידות ו-76 תארים לזוגות בסבב ה-WTA.

## חייה האישיים
נובוטנה יצאה מהארון כלסבית בשנת 1991 במהלך אליפות אוסטרליה הפתוחה.

ב-19 בנובמבר 2017 נפטרה נובוטנה בביתה ממחלת הסרטן.

## קישורים חיצוניים

* Lifestyle, Top 10 Greatest Lesbian Athletes - Joey Seymour 
* 
* 
* 

## הערות שוליים

קטגוריה:טניסאיות צ'כוסלובקיות
קטגוריה:טניסאיות צ'כיות
קטגוריה:טניסאיות להט"ביות
קטגוריה:ספורטאים להט"בים צ'כוסלובקים
קטגוריה:טניסאיות זוכות אליפות ארצות הברית הפתוחה בטניס
קטגוריה:טניסאיות באולימפיאדת אטלנטה (1996)
קטגוריה:טניסאיות באולימפיאדת ברצלונה (1992)
קטגוריה:טניסאיות באולימפיאדת סיאול (1988)
קטגוריה:זוכות מדליית כסף אולימפית: טניס
קטגוריה:זוכות מדליית ארד אולימפית: טניס
קטגוריה:זוכות מדליית כסף אולימפית מצ'כוסלובקיה
קטגוריה:זוכות מדליית כסף אולימפית מצ'כיה
קטגוריה:זוכות מדליית ארד אולימפית מצ'כיה
קטגוריה:צ'כים שנולדו ב-1968
קטגוריה:צ'כים שנפטרו ב-2017
פלגה (חיל ים)

ב**[[חיל ים|חילות ים]]**, **פַּלְגָּה** היא יחידה בסיסית. לרוב, מדובר ביחידה המפעילה כלי שיט אך גם יחידות מינהלה שונות, נקראות לעיתים "פלגות". 

**פלגת ים** מכילה לרוב 4 עד 16 ספינות, בהתאם לסוג כלי השיט ולמנהגי החיל המסוים. ברוב המקרים, פלגה מכילה כלי שיט מאותו הסוג אך לא בהכרח מאותו הדגם.

ברוב המקרים, פלגה היא חלק משייטת ומספר פלגות מרכיבות שייטת אחת. אולם בחילות ים מסוימים, אין פרמטרים מוגדרים ברורים כדי להבדיל בין פלגה ושייטת, והגודל והכוח של פלגה עשויים להשתנות בהתאם למדינה ולתקופה ההיסטורית.

[שמאל|ממוזער|250px|ספינות [סער 4.5 נירית במשט.]]

## פלגה ב[[חיל הים הישראלי]]

בחיל הים הישראלי, פלגת ים היא יחידת משנה בשייטת או לחלופין קיימות גם פלגות אוטונומיות בתוך בסיסים האמונים על זירות ימיות לאורך חופי ישראל. בראש כל פלגת ים עומד קצין ים בדרגת סגן-אלוף, או במקרה נדיר רב-סרן, על פי גודל היחידה. נושא תפקיד מפקד פלגה נקרא בקיצור, **מפל"ג**.
אופי החלוקה הפנימית בתוך פלגות ים משתנה מיחידה אחת לאחרת, ותלויה בסוג הפלגה. פלגת בט"ש נחלקת לסיירות שהן תתי-יחידות של הפלגה ובראש כל סיירת עומד קצין בדרגת סרן אשר שימש מפקד ספינת בט"ש. בפלגת סטי"ל היחידות המרכיבות אותה הן ספינות הטילים השייכות לה. פלגות הלוחמים בשייטת 13 מתחלקות ליחידות על פי נושאי התמחות ייעודיים.

בכל בסיס ימי קיימים שבעה סוגי פלגות:
***פלגות ים** - הפלגות המפעילות כלי שיט/פלגות לוחמים בשייטת 13. בפלגות אלו משרתים לוחמים המפעילים את כלי השיט לסוגיהם. בנוסף אליהם צוות מטה הנותן שירותים טכניים, הדרכתיים ומנהליים שונים לספינות הפלגה. מפקד הפלגה הוא קצין בוגר קורס חובלים ו/או בוגר מסלול הפיקוד של שייטת 13, לשעבר מפקד סטי"ל בדרגת סגן-אלוף. סגנו נקבע כתלות בסוג וגודל פלגת הים. מפקד כל פלגת ים נבחר ישירות על ידי מפקד חיל ים. לכל פלגה יש מספר ייחודי, בין שתיים לשלוש ספרות.
***פלגת שליטה** - הגוף שאחראי, על הפעלת תחנות חוף ימיות המבקרות ושולטות על תנועה ימית לאורך חופי מדינת ישראל. מפקד הפלגה הוא קצין בדרגת רס"ן/סא"ל בוגר קורס "קציני שליטה" של חיל הים. 
***פלגה טכנית** - הגוף שאחראי על תחזוקה של כלי השיט של הבסיס בדרג ב'. מפקד פלגה טכנית הוא קצין המערך הטכני בוגר קורס חובלים מגמת מכונה/אלקטרוניקה בדרגת רס"ן/סא"ל כתלות בגודל הפלגה.
***פלגת כוח אדם** - הגוף שאחראי על ענייני המנהלה בבסיס כגון: רפואה, כוח אדם, מפקד פלגת כוח אדם הוא קצין שלישות בדרגת רס"ן/סא"ל כתלות בגודל הפלגה.
***פלגת אג"מ** - היחידה האחראית על כלל הפעילות הן המבצעית והן פעילות האימונים השגרתית הנערכת על ידי כלל גורמי הבסיס. בראש הפלגה עומד קצין בוגר קורס חובלים בדרגת רס"ן/סא"ל.
***פלגת מודיעין** - היא היחידה המודיעינית בבסיס ימי ונותנת שרותי מודיעין לכלל פלגות הים של הבסיס. קציני מודיעין של שייטות ופלגות אוטונומיות כפופים מקצועית למפקד פלגת מודיעין שהוא קצין בדרגת רס"ן/סא"ל, בוגר קורס קציני מודיעין ימי.
***פלגת לוגיסטיקה**- היא היחידה שהעומד בראשה אחראי לתפעול השוטף והיום יומי של כל בסיס ימי. תחת אחריות הפלגה נמנים מחלקות רכב, תדלוק כלי שיט, בינוי, אפסנאות וחדרי האוכל. בראש היחידה עומד קצין ממערך הלוגיסטיקה החילי, בדרגת רס"ן/סא"ל.

## ראו גם
*שייטת
*פלגות הדבורים
*פלגה 916 

מרכז|ממוזער|700px|משט ההצדעה לרגל יום העצמאות השישים של ישראל

קטגוריה:חיל הים
קטגוריה:מרכיבי סדר הכוחות
תעלומת ה"חד-קרן"

**תעלומת ה"חד-קרן"** (בצרפתית: **Le Secret de la Licorne**) הוא הספר האחד עשר בסדרת הקומיקס "הרפתקאותיו של טינטין" שכתב ואייר הסופר והצייר הבלגי ארז'ה. רצועות הקומיקס של עלילת הספר הוצגו לראשונה במהלך שנת 1943 בצבע. בישראל יצא הספר בגרסה עברית 1969.

ספר ההמשך של ספר זה הוא הספר "אוצרו של רקהם האדום".

## עלילת הספר
בזמן ההליכה בשוק בבריסל, טינטין רוכש דגם של ספינה ישנה בשם "החד-קרן", כמתנה עבור חברו קפטן האדוק. במהרה שני אנשים, אספן בשם איוואן איוואנוביץ' סכרין, ואדם בשם ברנבי, מנסים נואשות לקנות מטינטין את הדגם במחיר גבוה, אך לשווא. טינטין מגיע לדירתו שם שלגי מפיל את הספינה ושובר את התורן הראשי שלה. כשטינטין מראה להאדוק את דגם הספינה, הוא מבין שזהו דגם של ספינת אחד מאבותיו, סר פרנסיס האדוק. הדגם נגנב, וטינטין שחושד בסכרין, מגלה שיש לו דגם זהה, שגם הוא נגנב. בחזרה בדירתו, טינטין מגלה קלף מגולגל על הרצפה, ומבין שהיה חבוי בתורן הדגם. על הקלף מצוי רמז למיקומו של אוצר גדול, ומתברר שקיימים שלושה דגמים שונים, שמכילים כל אחד קלף, שביחד מצביעים על מיקום האוצר.

לפי קפטן האדוק, ספינתו של סר פרנסיס הותקפה על ידי הפיראט רקהם האדום, שהעביר אליה את אוצרו וכלא את סר פרנסיס. לאחר שפרנסיס הצליח לברוח מכבליו, הוא הרג את הפיראט וטיבע את הספינה, ולכן יודע את מיקום האוצר.

ברנבי מגיע לביתו של טינטין, ומנסה להעביר לו מידע חשוב כשהוא נורה בגבו. לאחר מכן היורים חוטפים את טינטין, בחושבם שהוא מחזיק שניים משלושת הקלפים, אך הוא מצליח לחמוק ומתקשר לקפטן האדוק, שמגיע ביחד עם הבלשים תומסון ותומפסון שעוצרים את החוטפים.

בנוסף, תומסון ותומפסון עוצרים כייס, שמתברר כקלפטומן כפייתי. באחד הארנקים שגנב הם מגלים את שתי מגילות הקלף החסרות, וטינטין יוצא לחפש את האוצר.

## עיבוד קולנועי
עלילת הספר, שולבה עם עלילת הספרים "הסרטן בעל צבתות הזהב" ו"אוצרו של רקהם האדום" בסרט ההנפשה האמריקני משנת 2011 "הרפתקאות טינטין: תעלומת החד-קרן".

## ראו גם
* טינטין
* הרז'ה

קטגוריה:ספרי קומיקס
קטגוריה:ספרי 1943
קטגוריה:טינטין
הסרטן בעל צבתות הזהב

**הסרטן בעל צבתות הזהב** (בצרפתית: **Le Crabe aux pinces d'or**) הוא הספר התשיעי בסדרת הקומיקס "הרפתקאותיו של טינטין" אשר נכתב ואויר על ידי הסופר והצייר הבלגי הרז'ה. רצועות הקומיקס של עלילת הספר הוצגו לראשונה במהלך שנת 1941 בשחור לבן. הספר לא תורגם לעברית. לספר יצא עיבוד קולנועי ראשון לסדרת הקומיקס טינטין ב-1947 (הסרט הוא באנימציית סטופ-מושן).

בספר מופיע לראשונה קפטן האדוק.

## עלילת הספר
הבלשים תומסון ותומפסון מודיעים לטינטין כי הם חוקרים מקרה שבו איש שיכור, שנהרג מאוחר יותר, נמצא עם משהו הנראה כמו פחית בשר סרטנים עם המילה "קאראבודג'אן". בהמשך החקירה, אדם ממוצא יפני מעוניין לדבר עם טינטין ואומר לו שהתעלומה קשורה לספינה "קאראבודג'אן". לאחר שהאיש הלך, הוא נחטף על ידי חבורת פושעים המסתירים אופיום בתוך פחיות בשר הסרטנים. טינטין נחטף אף הוא לספינה קאראבודג'אן, ונכלא בתא בספינה. הוא מצליח לצאת מהחדר, ופוגש את קברניט הספינה, ארצ'יבולד האדוק, שלא יודע על כך שהקצין הראשון שלו, אלן, מחביא בספינה שלו אופיום.

טינטין והאדוק נמלטים מהספינה בסירת הצלה, בניסיון להגיע לספרד. הם מותקפים על ידי מטוס ימי, אבל חוטפים את המטוס וקושרים את הטייסים. עקב סערה הם מתרסקים במדבר סהרה.

אחרי מסע במדבר, טינטין והאדוק מגיעים לנמל מרוקאי, והקפטן נחטף על ידי צוות האונייה שלו לשעבר. טינטין מצליח להציל את האדוק, אך הם משתכרים מחביות היין ומתחילים בקרב יריות עם הפושעים. לאחר מכן, טינטין שם לב לשרשרת עם סרטן בעל צבתות זהב, לבסוף הוא מבין שאלן וצוותו הם מבריחי הסמים. אלן וכנופייתו נלכדים ונשלחים לכלא.

## עיבוד קולנועי
* עלילת הספר, שולבה עם עלילת הספרים "תעלומת ה"חד-קרן"" ו"אוצרו של רקהם האדום" בסרט ההנפשה האמריקני משנת 2011 "הרפתקאות טינטין: תעלומת החד-קרן".

## קישורים חיצוניים
*האתר הרשמי של טינטין

קטגוריה:ספרי קומיקס
קטגוריה:ספרי 1941
קטגוריה:טינטין
צ'יזקייק פקטורי

[ממוזער|סניף צ'יזקייק פקטורי ב[ניו יורק]]
**צ'יזקייק פקטורי** (באנגלית: **The Cheesecake Factory**) היא רשת מסעדות אמריקאית. הרשת מגישה אוכל מגוון אך ידועה בזכות עוגות הגבינה שלה.

## היסטוריה
הרשת הוקמה בשנת 1978 על ידי דייוויד אוברטון בבוורלי הילס שבקליפורניה.

נכון ל-2018 הפעילה הרשת כ-220 סניפים בארצות הברית, כאשר 206 מהם תחת המותג "The Cheesecake Factory", ו-13 תחת השם "Grand Lux Cafe" ומסעדה אחת תחת השם "RockSugar Pan Asian Kitchen" . הרשת נסחרת בבורסת הנאסד"ק.

בשנת 2020, מגזין פורצ'ן דירג את הרשת במקום ה-12 ברשימת 100 החברות הטובות לעבוד בהן לשנת 2020 בהתבסס על סקר שביעות רצון העובדים.

### בישראל
בתחילת חודש דצמבר 2017, נפתח סניף ראשון בישראל, בהוד השרון. בהמשך נפתחו סניפים נוספים בדיזנגוף סנטר, שרונה מרקט תל אביב, קניון עזריאלי בתל אביב, קניון שרונים בהוד השרון, ובסינמה סיטי בראשון לציון. בשנת 2020 נסגרו כל סניפי הרשת בישראל.

## בתרבות
בסדרת הטלוויזיה "המפץ הגדול" אחת מהדמויות הראשיות, פני, עובדת בתור מלצרית בצ'יזקייק פקטורי.

הצ'יזקייק פקטורי מוזכר כקטע פארודי בסדרת הטלוויזיה של ניקלודיאון "ICarly" בפרק "iWin a Date", כמחסן לעוגות גבינה.

הצ'יזקייק פקטורי מוזכר בסרט האמריקאי "אחים חורגים" משנת 2008.

בסרט "המרגל שזרק אותי" משנת 2018, אודרי אומרת למורגן שהיא ודרו הלכו לצ'יזקייק פקטורי, עליו משיבה מורגן: "אלוהים, התפריט הזה. יותר מדי אפשרויות."

בשיר "Child's Play" של דרייק משנת 2016, מילות השיר "למה אתה צריך להילחם איתי בעוגת גבינה? אתה יודע שאני אוהב ללכת לשם", מתייחסת לאהבתו של דרייק לצ'יזקייק פקטורי.

בפרק מתוך משפחת סימפסון "Bart Sells His Soul", אחת מאפשרויות האוכל בספרינגפילד הייתה "המחסן לעוגת גבינה בטקסס".

## בעיות משפטיות
ב-4 בדצמבר 2020, הוועדה לניירות ערך ולבורסות של ארצות הברית החליטה להגיש כתב אישום נגד החברה בגין הונאת משקיעים במהלך מגפת הקורונה, החברה שילמה קנס בסך 125,000 דולר מבלי להודות במעשה.

## קישורים חיצוניים

* 

* 

## הערות שוליים

קטגוריה:מסעדות
קטגוריה:חברות אמריקאיות הנסחרות בנאסד"ק
מצעד הסינגלים הבריטי (2000–2009)

ערך זה עוסק במצעדי הפזמונים הבריטיים השבועיים **"[[מצעד הסינגלים הבריטי|UK Singles Chart]]" שנערכו משנת 2000 עד שנת 2009**.

מצעד הסינגלים הבריטי הוא מצעד הפזמונים המרכזי של תעשיית המוזיקה הבריטית, ומתעדכן מדי שבוע על ידי חברת המצעדים הרשמית. במצעד משוקללים נתוני מכירות הסינגלים בבריטניה והחל משנת 2005 גם נתוני הורדת שירים חוקית באינטרנט.

## שירים שהגיעו למקום הראשון במצעד הסינגלים הבריטי בעשור הראשון של המאה ה-21
&#160;&#160;♪&#160; – הסינגל הנמכר ביותר בבריטניה באותה השנה
&#160;&#160;♫&#160; – הסינגל הנמכר ביותר בבריטניה בעשור הראשון של המאה ה-21

[שמאל|ממוזער|160px|שירה של [ריהאנה "", היה לשיר שכיכב במשך הזמן הרב ביותר במקום הראשון במצעד הבריטי במהלך העשור הראשון של ה-21 (10 שבועות רצופים)]]
[שמאל|ממוזער|160px|[וסטלייף הצליחו להביא 11 להיטים למקום הראשון במצעד בין השנים 2000 ל-2009, בהם השיר "Against All Odds" אותו ביצעו בשיתוף עם מריה קארי]]
[שמאל|ממוזער|160px|הראפר [אמינם הביא 7 להיטים למקום הראשון במצעד הבריטי במהלך השנים 2000 עד 2009.]]
[שמאל|ממוזער|160px|הזמרת [ביונסה הביאה 7 להיטים למקום הראשון במצעד הבריטי במהלך השנים 2000 עד 2009.]]
[ממוזער|160px|שמאל|במהלך [העשור הראשון של המאה ה-21 הזמרת האמריקנית בריטני ספירס הצליחה להביא ארבעה סינגלים שונים למקום הראשון במצעד -  ו-"Everytime".]]

## נתונים סטטיסטיים

## ראו גם
* בילבורד הוט 100 (2000–2009)
* מצעד הפזמונים הבינלאומי השנתי (2000–2009)

קטגוריה:מצעדי מוזיקה משנות ה-2000
ולנטינה קורטז

שמאל|ממוזער|250px|ולנטינה קורטז, 2012
**ולנטינה קורטז** (באיטלקית: **Valentina Cortese**; 1 בינואר 1923 – 10 ביולי 2019) הייתה שחקנית קולנוע איטלקייה, זוכת פרס באפט"א ומועמדת פרס אוסקר לשחקנית המשנה הטובה ביותר ופרס גלובוס הזהב לשנת 1974 על הופעתה בסרט "לילה אמריקאי".

## ביוגרפיה
קורטז נולדה במילאנו.
החלה את דרכה בקולנוע האיטלקי ובסרט הפשע האמריקאי "כביש הגנבים". התפרסמה לראשונה באמצע שנות ה-50 בסרטו הקלאסי של ג'וזף ל. מנקייביץ' "הרוזנת היחפה" בתפקיד אלנורה אחותו של הרוזן פאבריני, בדרמת השואה של רוברט וייז "הבית שעל גבעת הטלגרף" ובסרטו של מיכלאנג'לו אנטוניוני "הידידות" עליו זכתה קורטז בפרס הקולנוע האיטלקי רצועת הזהב.
ב-1965 הופיעה בסרטו של פדריקו פליני "ג'ולייטה של הרוחות" בתור ולנטינה חברתה של ג'ולייטה בולדריני (ג'ולייטה מזינה).

ב-1974 זכתה קורטז בפרס באפט"א לשחקנית הטובה ביותר בתפקיד משנה על הופעתה בסרט הצרפתי "לילה אמריקאי" בו גילמה את כוכבת הקולנוע האלכוהוליסטית סברין.
קורטז הייתה מועמדת על הופעתה לפרס גלובוס הזהב לשחקנית המשנה הטובה ביותר ולפרס אוסקר לשחקנית המשנה הטובה ביותר, אינגריד ברגמן שזכתה בפרס באותה השנה התנצלה בנאום הזכייה שלה והודתה שקורטז הייתה צריכה לזכות במקומה.

ב-1977 שיחקה בהפקת הטלוויזיה האנגלו-איטלקית המרשימה "ישו מנצרת" בתור הנסיכה היהודייה הרודיאס.
ב-1988 השתתפה בקומדיית ההרפתקאות של טרי גיליאם "הרפתקאות הברון מינכהאוזן" בתור מלכת הירח אדריאן.

קורטז נפטרה ב-10 ביולי 2019. היה לה בן אחד, שחקן הקולנוע ג'קי בייסהארט (נפטר ב-2015) מנישואיה לשחקן האמריקאי ריצ'רד בייסהארט  (ממנו התגרשה).

## קישורים חיצוניים

* 
* 

קטגוריה:שחקניות קולנוע וטלוויזיה איטלקיות
קטגוריה:מילאנו: אישים
קטגוריה:איטלקים שנולדו ב-1923
קטגוריה:איטלקים שנפטרו ב-2019
בתיה קולטון

**בתיה קוֹלְטוֹן** (נולדה ב-1 בינואר 1967) היא אמנית, מאיירת ספרי ילדים, קומיקסאית ומרצה לאיור ישראלית.

## ביוגרפיה
נולדה בפתח תקווה לבית של ניצולי שואה. למדה פיסול וציור בתיכון עירוני מקצועי י"ד - ויצו צרפת בתל אביב. למדה איור בבית הספר לעיצוב "ויטל".
עבדה מספר שנים כארט דירקטורית בעיצוב באינטרנט ובאנימציה. כיום מלמדת איור ומאיירת בעיקר לעיתונות ולאינטרנט.
הצטרפה לאקטוס טרגיקוס ב-1995.
מתגוררת בתל אביב. אם לבן ולבת.

## פרסים ומועמדויות
* פרס משרד החינוך לעיצוב (2003).
* ציון לשבח על איוריה לספר רוץ בן סוסי, בשנת 2004 בפרס מוזיאון ישראל לאיור ספר ילדים על שם בן יצחק
* פרס מוזיאון ישראל לאיור ספר ילדים על שם בן יצחק (יחד עם קבוצת אקטוס טרגיקוס)
* ציון לשבח כפול מטעם מוזיאון ישראל על איוריה לספרו של ביאליק "רוץ בן סוסי" ועל "היה הייתה צפרדע" - ספר קומיקס לילדים של קבוצת אקטוס (2005)
* ציון לשבח על איוריה לספר "שרשרת זהב - שירי מופת לילדים" (2007).
* מענק לאמנות עכשווית ע"ש לורן ומיטשל פרסר (2024).

## ספרים שאיירה
* שאלות קשות לאללה, נעה ידלין, חרגול, 2005

### ספרי ילדים
* ארץ טיק-תק, 1997
* רוץ בן סוסי, חיים נחמן ביאליק, דביר, 2002
* מיסקו 2003 (יצא בצרפת)
* להתראות באנטארקטיקה, כתבה נורית זרחי, כנרת זמורה ביתן, 2005
* שרשרת זהב, מביאליק ועד יהונתן גפן, ערכה נירה הראל, אחוזת בית ספרים, 2007
* מלכי מונרו מורדוך, נורית זרחי, כנרת זמורה ביתן, 2010
* ילדי המים, צ'ארלס קינגסלי, תרגם יואב אבני, מודן ואוקיינוס, 2011.
* המסע אל האי אולי, מרים ילן שטקליס, 2014

## איור עטיפה
סדרת הרפתקה: סופרים מתרגמים קלאסיקה, הוצאות מודן ואוקיינוס

### יחד עם קבוצת אקטוס טרגיקוס
* **הסדרה הקטנה**, אקטוס טרגיקוס, 1996
* **סידרת הכסף**, אקטוס טרגיקוס, 1997
* **סידרת הוויקטורים**, אקטוס טרגיקוס, 1998
* **ג'טלג**, סיפורים מאת אתגר קרת, אקטוס טרגיקוס, 1999
* **פליפר 1 ו-2**, אקטוס טרגיקוס, 2000
* **Actus' Box**, אקטוס טרגיקוס, 2001 (גרסה אנגלית וגרסה צרפתית)
* **ויקטור**, הוצאת מודן, 2001
* **Happy End**, אקטוס טרגיקוס, 2002
* **הפי אנד** (גרסה עברית), הוצאת מודן, 2002
* **היה הייתה צפרדע** (לילדים), הוצאת מודן, 2003
* **Dead Herring Comics**, אקטוס טרגיקוס, 2004
* **How to Love**, אקטוס טרגיקוס, 2007
* **איך לאהוב**, הוצאת מודן, 2009
* **תל אביב-ברלין**, ספר מסע, Avant Verlag, 2010 (גרסה עברית וגרסה גרמנית).

### אחרים
* חפץ לב יסודות תיאטרון הבובות האמנותי, מאת מרית בן ישראל ורוני מוסנזון נלקן, הוצאת כרמל, 2009.
* הלשון נושלה, מאת שמעון אדף, הוצאת פרדס, 2021

## לקריאה נוספת
* נורית שילה־כהן, (עורכת), **ספר המאיירים הגדול, זוכי פרס מוזיאון ישראל לאיור ספר ילדים על-שם בן-יצחק בשנים 1978–2004**, מוזיאון ישראל ועם עובד, 2005, עמ' 268–275

## קישורים חיצוניים

* בתיה קולטון באתר דףדף
* 
* ריאיון עם קולטון על מלכת האיור באתר הפנקס, 22 ביולי 2010 רשימה מאוירת לכבוד יציאת הספר "מלכי מונרו מורדוך" מאת נורית זרחי
* 
* 
* דורון בראונשטיין, בתיה קולטון: "אמנות זה מבחינתי ניצחון הרוח.", בבלוג חי תרבות, 7 במרץ 2022

## הערות שוליים

קטגוריה:זוכי פרס בן-יצחק
קטגוריה:מאיירות ישראליות
קטגוריה:מאיירים ישראלים
קטגוריה:תל אביב-יפו: אישים
קטגוריה:ישראליות זוכות פרסים: אמנות
קטגוריה:קומיקסאיות ישראליות
קטגוריה:קומיקסאים ישראלים
קטגוריה:בוגרות תיכון עירוני י"ד (תל אביב)
קטגוריה:בוגרי תיכון עירוני י"ד (תל אביב)
קטגוריה:קומיקסאיות יהודיות
קטגוריה:קומיקסאים יהודים
קטגוריה:ישראליות שנולדו ב-1967
קטגוריה:ישראלים שנולדו ב-1967
מילון איילון-שנער

**מלון ערבי-עברי ללשון הערבית החדשה** מאת דוד איילון ופסח שנער הוא המילון המקובל והנפוץ ביותר בקרב לומדי הערבית דוברי העברית בישראל. נכון ל-2008, הוא נמכר ב-22 מהדורות, ונכון ל-1997 – ב-80,000 עותקים. המילון משמש בין היתר בבתי הספר, באוניברסיטאות, בצה"ל ובשירותי הממשלה, ומספק את אוצר המילים המתאים הן לשפה הערבית המודרנית החדשה, לספרות מודרנית ועיונית, והן ליצירות בערבית קלאסית ולקוראן.

## כתיבת המילון
דוד איילון חיפש אדם נוסף שיוכל להעביר ביקורת על ספר שהשתתף בכתיבתו והוא "אוצר מלות היסוד בעיתונות היומית הערבית", אשר נכתב ביוזמת המרצה לחינוך משה בריל. בחיפושיו הגיע איילון לפסח שנער. העבודה כללה בדיקה לפי קטעי עיתונות מהן המילים הבסיסיות שמשתמשים בהן בערבית לא מדוברת לפי מידת שכיחותן וסדר האלפבית. איילון ושנער החליטו בשנת 1940 להרחיב את העבודה ולהופכה למילון ערבי-עברי לשפה הערבית החדשה שייועד לתלמיד העברי. בשנת 1947 קיבלו שנער ואיילון חופשה בתשלום ממשה שרת, שהיה ראש המחלקה המדינית של הסוכנות היהודית (שניהם עבדו במחלקה המדינית של הסוכנות), שהתעניין מאוד בעבודתם, על מנת להשלים את המילון. העבודה הגיעה לסיומה בספטמבר 1947.

## המילון באינטרנט
המילון נותר כפי שנכתב במקור ללא שינויים בהוצאתו הראשונה לאור ב-1947. במלאת יובל שנים למילון החליטה האוניברסיטה העברית להכין מהדורה חדשה. העבודה הוטלה על צוות בראשות פרופסור אריה לוין ופרופסור מנחם מילסון. למילון הושק בשנת 2006 אתר אינטרנט, והוא מתעדכן בשתי שיטות: האחת, על ידי צוות מחקר, והשנייה, כל אדם יכול לשלוח דואר אלקטרוני למערכת ולהציע מילה חדשה, ועדכונה ייבדק על ידי העורכים.

החל מחודש נובמבר 2014, השימוש במילון באינטרנט הוא למנויים משלמים בלבד. קיימים מינויים לאנשים פרטיים ומינויים למוסדות (לאוניברסיטאות, בתי ספר וכדומה).

## ראו גם
* מילון שרוני
* מילון מילסון

## קישורים חיצוניים
* [המילון המקוון של [מנחם מילסון], המבוסס על מילון איילון-שנער (אתר בתשלום)]
* 
* 

## הערות שוליים

קטגוריה:מילונים
קטגוריה:ערבית
קטגוריה:יצירות משנת 1947
תיאודריך הגדול

**תיאודריך הגדול** (בגותית: **𐌸𐌹𐌿𐌳𐌰𐍂𐌴𐌹𐌺𐍃**, תעתיק: **Þiudareiks**; בלאטינית: **Flāvius Theodericus**, ביוונית: **Θευδέριχος**, 454–526) היה מלך האוסטרוגותים (הגותים המזרחיים) משנת 475 בקירוב עד שנת 526, ומלך הוויזיגותים (הגותים המערביים) בספרד משנת 507 עד מותו בשנת 526.

בתחילת מלכותו, החלו אנשיו של תיאודריך להתיישב בתחומה של האימפריה הביזנטית, אך זנון, קיסר האימפריה הביזנטית, שכנע אותו לעבור ולנסות לכבוש את איטליה, שהייתה כבר מותשת מרוב מלחמות.

המלך זכה לכינוי "הגדול" לאחר שכבש את איטליה בשנת 493 מידי אודואקר, 17 שנים לאחר שאודואקר הדיח את הקיסר האחרון של האימפריה הרומית (476), רומולוס אוגוסטולוס. לאחר שניצח את אודואקר, הזמין אותו תיאודריך לסעודת פיוס ורצח אותו.

תיאודריך החליט לא להחזיר לתפקיד האימפרטור את רומולוס אוגוסטולוס מגלותו במחוז קמפניה. במקום זאת המשיך תאודוריך להעניק לו פנסיה שנתית.

תיאודריך דאג שהגותים החדשים באיטליה יחיו בשלום עם תושבי הארץ הישנים, האיטלקים. הוא גם נתן לכל חייליו חלקות אדמה משלהם, שאותן עיבדו, ועל ידן סיפקו את כל צורכיהם וצרכי משפחותיהם. הוא בחר את רוונה לבירת ממלכתו ובנה בה כנסיות יפות ומפוארות, דבר ששיפר את מראה העיר שהמלחמות נתנו בה את אותותיהן. לאחר מותו של תיאודריך, נחלשה הממלכה שבנה, ובשנת 555, נכבשה וכמעט הוחרבה על ידי האימפריה הביזנטית ובראשה יוסטיניאנוס הראשון.

## קישורים חיצוניים

* 
* 
* 

קטגוריה:עמים, שבטים ומדינות בימי הביניים
קטגוריה:ילידי 454
קטגוריה:נפטרים ב-526
קולון (כדורגל)

**קלוב אתלטיקו קולון** (בספרדית: Club Atlético Colón; מכונה גם קולון דה סנטה פה) היא קבוצת הכדורגל של העיר סנטה פה, ארגנטינה.נכון לעונת 2025 משחקת הקבוצה בליגת המשנה הארגנטינאית. המועדון סיים באחד משלושת המקומות הראשונים של ליגת העל הארגנטינאית שלוש פעמים: מקום שני בקלאוסורה 1997, מקום שלישי בקלאוסורה 2000 ובאפרטורה 2009.

## היסטוריה
קולון סנטה פה נוסדה ב-1905, אך אין בנמצא עדויות רשמיות אודות הקבוצה עד 1920.
ב-1947, הצטרפה הקבוצה להתאחדות הארגנטינאית לאחר ששיחקה בליגה האזורית של סנטה פה. הקבוצה שיחקה בליגות נמוכות עד שב-1965 זכתה באליפות הליגה השנייה והעפילה לליגה הבכירה לקראת עונת 1966.
משחק הדרבי מול אוניון מכונה "אל קלאסיקו סנטפסינו", והוא התקיים לראשונה ב-1913.

בעונת 2021 עשתה היסטוריה וזכתה בגביע הליגה הארגנטינאית, התואר הרשמי הראשון בתולדותיה.

## טורנירים בינלאומיים
ב-1997 שיחקה סנטה פה את משחק הבכורה שלה בטורניר בינלאומי מול קבוצת אוניברסידד דה צ'ילה במסגרת גביע קונמבול (Copa CONMEBOL). הקבוצה הגיעה עד לשלב חצי הגמר, שם הודחה על ידי קבוצת לנוס הארגנטינאית.

בעונה שלאחריה, שיחקה הקבוצה לראשונה בטורניר גביע הליברטדורס. משחקה הראשון הסתיים בהפסד 2-1 לריבר פלייט, אך בסופו של דבר הצליחה להעפיל לשלבי הנוק-אאוט. לאחר ניצחון בבעיטות עונשין על אולימפיה מפאראגוואי, שיחקה הקבוצה ברבע הגמר, שוב נגד ריבר פלייט במשחק שהסתיים בתבוסה 5-2.

ב-2003 שיחקה הקבוצה בקופה סוד אמריקנה, ניצחה את ולס סארספילד, אך הודחה לאחר הפסד לקבוצת בוקה ג'וניורס.

## קישורים חיצוניים

* 

*
קטגוריה:קבוצות כדורגל ארגנטינאיות
קטגוריה:פרובינציית סנטה פה: ספורט
קטגוריה:קבוצות כדורגל שהוקמו ב-1905
קטגוריה:פרובינציית סנטה פה: מועדוני כדורגל
קטגוריה:סנטה פה (ארגנטינה): ספורט
נבחרת גביע בילי ג'ין קינג של רוסיה

**נבחרת גביע בילי ג'ין קינג של רוסיה** (ברוסית: **Сборная России по теннису в Кубке Билли Джин Кинг**) היא נבחרת הטניס הלאומית של רוסיה המשחקת בבילי ג'ין קינג (גביע הפדרציה) העולמי ומורכבת משחקניות הטניס הבכירות ביותר שלה. הנבחרת מנוהלת על ידי פדרציית הטניס הרוסית. מאז שנת 2014 קפטן הקבוצה היא אנסטסיה מיסקינה.

הנבחרת נחשבת ליורשת של נבחרת ברית המועצות שהחלה להתחרות בגביע הפדצריה בשנת 1968. בעקבות פלישת רוסיה לאוקראינה הנבחרת נפסלה מהשתתפות בתחרות החל משנת 2022.

הנבחרת התחרה בבית העליון והייתה נחשבת לאחת הטובות בעולם. 

## היסטוריה
הנבחרת היא יורשת נבחרת טניס הנשים של ברית המועצות שהתחרה בטורניר מאז 1968, ומאז 1997 הנבחרת מתמודדת בבית העליון בגביע הפדרציה. הנבחרת שיחקה 133 משחקים וניצחה 91 מתוכם.

הנבחרת זכתה בגביע הפדרציה ב-2004, 2005, 2007 וב-2008 והעפילה לגמר ב-1988 (כנבחרת ברית המועצות), ב-1990 (כנבחרת חבר המדינות), ב-1999, ב-2001 ב-2011, 2013 וב-2015. בתחרות 2020/21 טניסאיות רוסיות התחרו תחת ניהול של פדרציית טניסה הרוסית וזכו בתחרות.

## הישגי הנבחרת
הנבחרת זכתה בגביע 5 פעמים.

## קישורים חיצוניים

*פרופיל הנבחרת באתר גביע בילי ג'ין קינג

## הערות שוליים

רוסיה
קטגוריה:רוסיה: טניס
קטגוריה:נבחרות רוסיה
אדוארד וינוקורוב

**אדוארד טאודורוביץ' וינוקורוב** (ברוסית: **Эдуард Теодорович Винокуров**; 30 באוקטובר 1942 – 10 באוקטובר 2010) היה סיף ומאמן סובייטי ממוצא יהודי. אלוף אולימפי בעל 3 מדליות מהן 2 זהב בחרב וכן אלוף עולם 6 פעמים במסגרת נבחרת ברית המועצות.

## ביוגרפיה
וינוקורוב נולד בעיירה קטנה בשם בז'אנסי, במחוז טורקיסטן שברפובליקה הסובייטית הסוציאליסטית הקזחית (כיום קזחסטן). הוא החל להתאמן בסיף בשנת 1956. הוא התאמן בקבוצת הספורט של הכוחות הצבאיים של לנינגרד.

בשנת 1966 זכה וינוקורוב באליפות ברית המועצות בחרב אישי.

באולימפיאדת מקסיקו סיטי (1968) זכה וינוקורוב במדליית זהב בתחרות בחרב קבוצתי. במדליית כסף זכתה איטליה ובמדליית ארד זכתה הונגריה. שותף לזכייה היה הסיף היהודי מארק רקיטה.

באולימפיאדת מינכן (1972) זכה וינוקורוב במדליית כסף בתחרות בחרב קבוצתי. במדליית זהב זכתה איטליה ובמדליית ארד זכתה הונגריה. שותף למדליה היה רקיטה.

באולימפיאדת מונטריאול (1976) זכה וינוקורוב במדליית זהב פעם שנייה בתחרות בחרב קבוצתי. במדליית כסף זכתה איטליה ובמדליית ארד זכתה רומניה.

לאחר שפרש מספורט תחרותי עבד וינוקורוב כמאמן סיף בסנקט פטרבורג.

בשנת 2010 נפטר וינוקורוב בסנקט פטרבורג.

## תארים והישגים
*וינוקורוב זכה 6 פעמים באליפות העולם בסיף ופעמיים סגן אלוף העולם בסיף, כחבר בנבחרת ברית המועצות בתחרות הקבוצתית בחרב. אלוף עולם בשנים: 1967, 1969, 1970, 1971, 1974 ו-1975. סגן אלוף עולם בשנים: 1966 ו-1973.
*וינוקורוב זכה 5 פעמים ברציפות בגביע אירופה בסיף כחבר בנבחרת ברית המועצות בתחרות הקבוצתית בחרב בשנים 1967 - 1971.
*באליפות ברית המועצות בחרב אישי זכה וינוקורוב פעם אחת במדליית זהב בשנת 1966, 3 פעמים במדליית כסף בשנים 1969, 1972 ו-1973 ו-3 פעמים במדליית ארד בשנים 1968, 1970 ו-1976.
* ב-2007 הונצח וינוקורוב ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

## קישורים חיצוניים

* אדוארד וינוקורוב היכל התהילה של הספורט היהודי.
* אדוארד וינוקורוב האתר יהודים בספורט.

קטגוריה:אלופים אולימפיים סובייטים: סיף
קטגוריה:סייפים יהודים סובייטים
קטגוריה:מאמני סיף
קטגוריה:מאמני ספורט סובייטים
קטגוריה:אלופים אולימפיים יהודים
קטגוריה:מעוטרי עיטור אות הכבוד
קטגוריה:משתתפים יהודים באולימפיאדת מקסיקו סיטי (1968)
קטגוריה:משתתפים יהודים באולימפיאדת מינכן (1972)
קטגוריה:משתתפים יהודים באולימפיאדת מונטריאול (1976)
קטגוריה:חברי היכל התהילה של הספורטאים היהודים: סובייטים
קטגוריה:סובייטים שנולדו ב-1942
קטגוריה:רוסים שנפטרו ב-2010
גרנד פרי רוסיה

**גרנד פרי רוסיה** (**Гран-при России**; **Russian Grand Prix**) היה מרוץ מכוניות במסגרת הספורט המוטורי של פורמולה 1 שנערך ברוסיה מאז 2014 והיה לגרנד פרי הראשון ברוסיה, לאחר הפסקה בת מאה שנה מאז הגרנד פרי הקודם שנערך במדינה.

משנת 2014 ועד 2021 התקיים המרוץ בעמק אימֶרֵט בפארק האולימפי של סוצ'י, באוטודרום המקומי. המרוץ תוכנן לעבור ב־2023 למתחם איגורה דרייב במחוז לנינגרד. הפלישה הרוסית לאוקראינה בתחילת שנת 2022 הובילה לביטול החוזה עם האליפות.

לואיס המילטון הוא הנהג בעל מספר הניצחונות הגבוה ביותר בסבב (4 ניצחונות) וקבוצת מרצדס היא הקבוצה בעלת מספר הזכיות הגבוה ביותר (9 ניצחונות).

## היסטוריה
מרוץ המכוניות הראשון שנערך ברוסיה, התקיים ב-11 באוקטובר 1898 בסנקט פטרבורג, שבעה כלי רכב בלבד השתתפו במרוץ ולאלוף הוכתר פאבל בליאייב, שזכה עם רכב מדגם Clement הצרפתי. יום המרוץ היה קריר מאוד והכביש היה חלקלק.

ב-7 ביוני 1913 נערך שוב גרנד פרי רוסיה בסנקט פטרבורג הבירה - **גרנד פרי סנקט פטרבורג של מועדון הרכבים** (Гран-при Санкт-Петербуржского автоклуба ,СПАК), כאשר ג. סובורין הגיע למקום הראשון ברכב הבנץ. במקום השני והשלישי זכו בהתאמה איוואנוב (ברכב Russo-Baltique C24/58) ונוטומבּ ברכב Bergmann-Metallurgique.

ב-31 במאי 1914 נערך הגרנד פרי השני, ושוב זכה רכב הבנץ הגרמני, הפעם בהנהגת וילי סקול.

ב-1982 ברני אקלסטון, סגן נשיא ההפדרציה הבינלאומית לרכב (FIA), החל לערוך דיונים עם ראשי הספורט המוטורי בברית המועצות לערוך את גרנד פרי ברית המועצות, אלא שקשיים ביורוקרטיים שונים מנעו את קיום התחרות.

ב-2001, נשיא רוסיה ולדימיר פוטין הודיע כי קיימות תוכניות לסלילת כביש מיוחד למרוצי מכוניות - כביש פולקובו, בסמוך לנמל התעופה הבינלאומי פולקובו בסנקט פטרבורג, אלא שהתוכניות נותרו על הנייר בלבד. ב-2003 עיריית מוסקבה הודיעה על סלילת כביש ברובע מולז'אנינוב בצפון מוסקבה שיותאם למרוצי פורמולה 1, אלא שההסכם בוטל והעירייה הודיעה על בניית מסלול מרוצים ליד וולקולאמסק, במחוז מוסקבה, מסלול המרוצים החדש קיבל את השם Moscow Raceway. במרץ 2008 נפגשה מושלת סנקט פטרבורג, ולנטינה מטוויינקו עם ברני אקלסטון, בניסיון להביא לעריכת מרוץ פורמולה 1 בסנקט פטרבורג, אלא ששוב לא יצא מזה דבר.

באוקטובר 2010 נחתם הסכם עם הפדרציה הבינלאומית לרכב (FIA) לפיו הגרנד פרי ייערך ברוסיה עד 2020, עם אפשרות להארכה. על ההסכם חתם המרכז לבניית קומפלקס אומגה במחוז קרסנודאר, כאשר לוקאויל, חברת רוסטכנולוגיה, מגאפון וחברת האלמנט הבסיסי של אולג דריפסקה מהווים ערובה פיננסית.

ב-2014 נערך בסוצ'י גרנד פרי רוסיה לראשונה בתולדות רוסיה המודרנית. בתחרות ניצח הבריטי לואיס המילטון מקבוצת מרצדס.

ביוני 2021 נודע כי התחרות תעבור למתחם איגורה דרייב שבמחוז לנינגרד החל משנת 2023.

הפלישה הרוסית לאוקראינה במהלך חודש פברואר 2022 הובילה להוצאת המרוץ, שתוכנן להתקיים בחודש ספטמבר, מלוח התחרויות של עונת 2022. ימים לאחר ביטול המרוץ הודיעה הנהלת האליפות על ביטול החוזה עם המארגנים.

## אלופי גרנד פרי רוסיה
[שמאל|250px|ממוזער|מכוניות [פורמולה 1 על הגריד בגרנד פרי הרוסי בעונת 2014]]

## קישורים חיצוניים

## הערות שוליים

רוסיה
קטגוריה:תחרויות ספורט ברוסיה
קטגוריה:האימפריה הרוסית: ספורט
קטגוריה:רוסיה: ספורט מוטורי
מארק רקיטה

**מארק סמנוביץ' רקיטה** (ברוסית: **Марк Семенович Ракита**; 22 ביולי 1938) הוא סייף עבר יהודי-סובייטי. אלוף אולימפי בעל 4 מדליות מהן 2 זהב בחרב ואלוף עולם בעל 10 מדליות מהן 6 זהב.

## ביוגרפיה
רקיטה נולד במוסקבה. הוא החל להתאמן בסייף בגיל 14. הוא התאמן כל יום במשך 3–6 שעות ביום בהדרכתו של דוד טישלר.

### מדליית זהב אולימפית
באולימפיאדת טוקיו (1964) זכה רקיטה במדליית זהב בתחרות בחרב קבוצתי. במדליית כסף זכתה איטליה ובמדליית ארד זכתה פולין. שותף לזכייה היה הסייף היהודי יעקב רילסקי. נוסף לכך, הוא סיים במקום תשיעי בתחרות בחרב אישי. בסיבוב השלישי הוא הפסיד לטיבור פז'ה מהונגריה (6 - 10) שלבסוף זכה במדליית הזהב.

### אלוף עולם
באליפות העולם בסיף שנערכה במונטריאול, קנדה בשנת 1967 זכה רקיטה בשתי מדליות זהב בתחרות בחרב אישי ובתחרות בחרב קבוצתי.

באולימפיאדת מקסיקו סיטי (1968) זכה רקיטה בשתי מדליות, זהב וכסף. מדליית זהב בתחרות בחרב קבוצתי. במדליית כסף זכתה איטליה ובמדליית ארד זכתה הונגריה. שותף לזכייה היה הסייף היהודי אדוארד וינוקורוב. מדליית כסף בתחרות חרב אישי. במדליית זהב זכה יז'י פבלובסקי מפולין ובמדליית ארד זכה האלוף היוצא טיבור פז'ה.

באליפות העולם בסיף שנערכה באנקרה, טורקיה בשנת 1970 זכה רקיטה בשתי מדליות, זהב וכסף. מדליית זהב בתחרות בחרב קבוצתי ומדליית כסף בתחרות בחרב אישי.

באולימפיאדת מינכן (1972) זכה רקיטה במדליית כסף בתחרות בחרב קבוצתי. במדליית זהב זכתה איטליה ובמדליית ארד זכתה הונגריה. שותף למדליה היה וינוקורוב.

לאחר שפרש מספורט תחרותי עבד רקיטה כמאמן סייף במשך 17 שנים. 4 מחניכיו זכו במדליות אולימפיות.

## תארים והישגים
ב-1988 הונצח רקיטה ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

מארק רקיטה היה גם מאמן מוצלח. בהדרכתו זכה ויקטור קרובופוסקוב ב-4 מדליות זהב אולימפיות.

## קישורים חיצוניים

* מארק רקיטה היכל התהילה של הספורט היהודי.
* מארק רקיטה האתר יהודים בספורט.

קטגוריה:סייפים יהודים סובייטים
קטגוריה:מאמני סיף
קטגוריה:מאמני ספורט סובייטים
קטגוריה:אלופים אולימפיים סובייטים: סיף
קטגוריה:אלופים אולימפיים יהודים
קטגוריה:מעוטרי עיטור אות הכבוד
קטגוריה:משתתפים יהודים באולימפיאדת טוקיו (1964)
קטגוריה:משתתפים יהודים באולימפיאדת מקסיקו סיטי (1968)
קטגוריה:משתתפים יהודים באולימפיאדת מינכן (1972)
קטגוריה:חברי היכל התהילה של הספורטאים היהודים: סובייטים
קטגוריה:סובייטים שנולדו ב-1938
מכוש

שמאל|ממוזער|250px|מכוש
**מַכּוֹשׁ** הוא כלי עבודה עם ראש קשיח המחובר בניצב לידית.

המכוש משמש לשבירת משטחים סלעיים או משטחים קשים אחרים כמו בטון או אדמה קשה. התנע הגבוה של המכוש הכבד, בשילוב עם אזור מגע קטן עם המשטח הופך אותו ליעיל מאוד למטרה זו.

ראשו של המכוש יכול להיות מחודד משני צידיו, או שטוח בצידו השני. ראש המכוש עשוי בדרך כלל ממתכת, והידית עשויה לרוב מעץ, מתכת, או פיברגלס. חודו של המכוש מעוגל מעט, ולעיתים קרובות הוא בעל משקל מנוגד כדי לשפר את השימוש בו. ככל שחודו של המכוש חזק יותר, כך הוא יכול לחדור את המשטח בצורה יעילה יותר. קצהו השטוח, אם קיים, יכול לשמש כאזמל או למטרות שונות כגון חיתוך שורשים.

המכוש שימש במקור ככלי חקלאי בתרבויות פרהיסטוריות למגוון משימות מכרייה ועד לוחמה. משם המכוש התפתח גם לכלים אחרים כגון מעדר ומחרשה.

המכוש יכול לשמש גם ככלי נשק ומספר נשקי מוט עוצבו עם ראש קרב דמוי מכוש.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:כלי עבודה
קטגוריה:כלים חקלאיים
מהפכת הצבעונים

[שמאל|ממוזער|[אסקר אקייב - נשיא קירגיזסטן הראשון (1990 - 2005)]]
[שמאל|ממוזער|[קורמאנבק באקייב - יו"ר האופוזיציה]]
**מהפכת הצבעונים** היא הפיכה בקירגיזסטן שפרצה במרץ 2005 והביאה לסילוקו של נשיא הרפובליקה, אסקר אקייב והחלפתו בראש האופוזיציה, קורמאנבק באקייב.

## רקע
האופוזיציה הקירגיזית מעולם לא הייתה מאורגנת והורכבה מקבוצות ומנהיגים פוליטיים שונים, שהפסידו במערכות הבחירות השונות מאז 1990. בבחירות הפרלמנטריות זכתה מפלגת השלטון בתמיכת הנשיא אסקר אקייב ואנשי האופוזיציה טענו לזיופים. חוסר הודאתו של השלטון בזיופים הביאו לקריאות חוזרות ונשנות של האופוזיציה שדרשה בחירות חוזרות והמפגינים יצאו לרחובות.

ב-24 במרץ 2005 הסתערו מפגינים על הבית הלבן בבישקק, ארמון הנשיאות בעיר הבירה בישקק והשתלטו עליו. לאחר התנגשות עם היחידה לפיזור מהומות של המשטרה קירגיזית ושירות הביטחון הלאומי במהלך הפגנות גדולות של האופוזיציה בהן הועלו טענות על מרמה בבחירות.

תומכי האופוזיציה השתלטו אף על ערי מפתח בדרום הארץ, ודרשו את התפטרותו המיידית של הנשיא אקייב, בטענה כי זייף את תוצאות הבחירות בצורה בוטה.
באותו היום עזב אקייב את הארץ עם משפחתו במסוק, לקזחסטן. הפרלמנט מינה את מנהיג האופוזיציה אישנבאי קאדירבקוב לממלא מקום נשיא המדינה. מקזחסטן הגיע אקייב לרוסיה, ונשיא רוסיה ולדימיר פוטין העניק לו מקלט ברוסיה. ב-4 באפריל 2005 נפגש אקייב ברוסיה עם מנהיגי הפרלמנט הקירגיזי, ומסר להם את התפטרותו. כעבור זמן קצר מונה ראש האופוזיציה קורמנבק בקייב לנשיא המדינה.

## ראו גם
*ההפיכה העממית בקירגיזסטן (2010)

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קירגיזסטן: היסטוריה
קטגוריה:מהפכות צבע
טינטין באמריקה

**טינטין באמריקה** (בצרפתית: **Tintin en Amérique**) הוא הספר השלישי בסדרת הקומיקס "הרפתקאותיו של טינטין" שנכתבה ואוירה על ידי הסופר והצייר הבלגי הרז'ה. רצועות הקומיקס של עלילת הספר הוצגו לראשונה במהלך שנת 1932 בשחור לבן. ב-1946 פורסמה מהדורה חדשה של הספר בצבע. הספר לא תורגם לעברית.

## עלילת הספר
עלילת הספר מתרחשת בשנת 1931, וממשיכה את עלילת הספר הקודם בסדרה, "טינטין בקונגו", בו טינטין נתקל בכנופיית גנגסטרים. הפעם טינטין נשלח לשיקגו כדי לסכל את מזימתם של הפושעים בשיקגו, ונתקל בגנגסטרים מהספר הקודם מספר פעמים, ונתפס על ידם, אך תמיד מצליח לחמוק מהם. טינטין לבסוף מצליח להגיע למנהיגם, אל קפונה, ולתפוס אותו. טינטין קורא לשוטר, אך השוטר, שלא מאמין לסיפורו, מתחיל לרדוף אחר טינטין, וקפונה מצליח לברוח (כשהרז'ה כתב את הספר, קפונה היה חופשי).

הרפתקאותיו של טינטין מובילות אותו לבובי סמיילס, יריב של קפונה וראש כנופיה, שאותו הוא מנסה לתפוס ללא הצלחה. טינטין רודף אחרי סמיילס לעיר אינדינית, ונתפס על ידי השבט שמתגורר שם (שבט כף-רגל שחורה), לאחר שסמיילס שכנע אותם שטינטין מנסה להרע להם. טינטין בטעות מוצא נפט בשטחם של האינדיאנים, דבר שגורם לאנשי עסקים חסרי מצפון לגרש את האינדיאנים משטחם, ולא לשתף אותם ברווחים שהם מפיקים מהנפט.

לבסוף טינטין תופס את סמיילס, ושולח אותו לשיקגו. כלבו של טינטין, שלגי, נחטף על ידי גנגסטר אחר, וטינטין מצליח לתפוס את כל אנשי הארגון שלו. הגנגסטר האלמוני מצליח לגרום לטינטין להגיע למפעל שימורים, שם הוא נדחף לתוך מטחנה, אך מכיוון שלא פעלה טינטין ניצל. לבסוף הוא מצליח לתפוס את הגנגסטר האלמוני. בעקבות הצלחתו בתפיסת הפושעים, טינטין מוזמן למשתה לכבודו, שם הוא נחטף על ידי גנגסטרים משיקגו, שהחליטו לנקום בו על כל מה שעשה. הגנגסטרים קושרים את שלגי וטינטין לחתיכת עץ כבדה, וזורקים אותם לימת מישיגן, אך מכיוון שחתיכת העץ צפה השניים לא טובעים, והם נמשים על ידי שוטר שעובר באזור.

טינטין מגלה שהשוטר ועוזריו הם בעצם גנגסטרים שמתכננים לרצוח אותו. טינטין משתלט עליהם, מסגיר אותם וגנגסטרים אחרים למשטרה, ועקב כך העיר עורכת לכבודו מצעד. לאחר המצעד טינטין חוזר לביתו שבאירופה.

## ראו גם
* טינטין
* הרז'ה

## קישורים חיצוניים
* האתר הרשמי של טינטין
* Tintin drawing by Hergé sells at auction for record £1.9m, The Guardian,  11 Feb 2023

קטגוריה:ספרי קומיקס
קטגוריה:ספרי 1932
קטגוריה:טינטין
מירה פרידמן

**מירה פרידמן** (נולדה בשנת 1952) היא מאיירת ואמנית קומיקס ישראלית.

## ביוגרפיה
מירה פרידמן נולדה בירושלים. בין השנים 1972–1976 למדה במחלקה לעיצוב גרפי באקדמיה בבצלאל. עם תום לימודיה עסקה באיור עיתונות והפכה לאחת ממאיירות העיתונות החשובות בארץ. עבודותיה נדפסו בין היתר בעיתונים וכתבי העת הבאים: ידיעות אחרונות, מעריב, הארץ, העיר, "את", מוניטין, מחשבות ועוד. עבודתה המוקדמת הושפעה ממאיירי שנות השבעים כגון Nicole Claveloux והתאפיינה בשימוש בקו רישומי וכן הייתה סטייליסטית וכתבת אופנה.
היום מלמדת במכללת ויצו בחיפה, בשנקר, במכללת הגליל המערבי ובבצלאל.
עבודת קומיקס שלה נכללת בטקסטים לקריאת חובה בחוג לספרות של אוניברסיטת קונטיקט, ועבודה אחרת נכללת במקראת החובה של החוג ללימודי מגדר של אוניברסיטת קלגנפורט באוסטריה.
בשנת 1995 הצטרפה לקבוצת הקומיקס העצמאית אקטוס טרגיקוס.

## פרסים ומועמדויות
* 2004 - ציון לשבח בפרס מוזיאון ישראל לאיור ספר ילדים על שם בן יצחק, על איוריה לספר **היה הייתה צפרדע** (יחד עם קבוצת אקטוס טרגיקוס).
* 2010 - פרס העיצוב מטעם משרד התרבות והספורט לשנת 2010.
* 2012 ציון לשבח בפרס מוזיאון ישראל לאיור ספר ילדים על שם בן יצחק על איוריה לספר **חתול בא הביתה – מדריך לילדים לגידול חתולים**, שכתבה תמי שם-טוב, הוצאת עם עובד, 2011.
* 2016 - פרס עיפרון הזהב.

## ספרים שאיירה
### ספרי ילדים
* אילולי בעולם החלומות, תמר אדר, הוצאת יסוד, 1998
* מכתבים מגבעת הזבל, לבנה מושון, הוצאת כתר, 2008
* חתול בא הביתה, תמי שם-טוב, הוצאת עם עובד, 2011
* אוליבר טוויסט, תרגמו שהם סמיט ואמנון כץ, הוצאות מודן ואוקיינוס, 2010
*החצוצרה של לואי, א"ב וייט, תרגמה הגר ינאי, הרפתקה: סופרים מתרגמים קלאסיקה, הוצאות מודן ואוקיינוס, 2013

### אחרים
* הקפריזה והזוגוש, נולי עומק, הוצאת הקיבוץ המאוחד, 2009

### יחד עם קבוצת [[אקטוס טרגיקוס (קומיקס)|אקטוס טרגיקוס]]
* **הסדרה הקטנה**, אקטוס טרגיקוס, 1996
* **סידרת הכסף**, אקטוס טרגיקוס, 1997
* **סידרת הוויקטורים**, אקטוס טרגיקוס, 1998
* **ג'טלג**, סיפורים מאת אתגר קרת, אקטוס טרגיקוס, 1999
* **פליפר 1 ו-2**, אקטוס טרגיקוס, 2000
* **Actus' Box**, אקטוס טרגיקוס, 2001 (גרסה אנגלית וגרסה צרפתית)
* **ויקטור**, הוצאת מודן, 2001
* **Happy End**, אקטוס טרגיקוס, 2002
* **הפי אנד** (גרסה עברית), הוצאת מודן, 2002
* **היה הייתה צפרדע** (לילדים), הוצאת מודן, 2003
* **Dead Herring Comics**, אקטוס טרגיקוס, 2004
* **How to Love**, אקטוס טרגיקוס, 2007
* **איך לאהוב**, הוצאת מודן, 2009
* **תל אביב-ברלין**, ספר מסע, Avant Verlag, 2010 (גרסה עברית וגרסה גרמנית)

## לקריאה נוספת
* **ספר המאיירים הגדול - זוכי פרס מוזיאון ישראל לאיור ספרי ילדים על שם בן יצחק בשנים 1978-2004**, מוזיאון ישראל ועם עובד, 2005

## קישורים חיצוניים

* 
* איורים של מירה פרידמן בוואלה

## הערות שוליים

קטגוריה:זוכי פרס בן-יצחק
קטגוריה:סגל המכללה האקדמית גליל מערבי
קטגוריה:סגל מכללת שנקר
קטגוריה:זוכי פרס עיפרון הזהב
קטגוריה:סטייליסטיות ישראליות
קטגוריה:מאיירות ישראליות
קטגוריה:מאיירים ישראלים
קטגוריה:ישראליות זוכות פרסים: אמנות
קטגוריה:קומיקסאיות ישראליות
קטגוריה:קומיקסאים ישראלים
קטגוריה:קריקטוריסטיות ישראליות
קטגוריה:קריקטוריסטים ישראלים
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:קומיקסאיות יהודיות
קטגוריה:קומיקסאים יהודים
קטגוריה:ישראליות שנולדו ב-1952
קטגוריה:ישראלים שנולדו ב-1952
היפרפוספטמיה

**היפרפוספטמיה** זהו מצב שבו רמת הזרחן בדם גבוהה והוא נפוץ בקרב מטופלי דיאליזה הסובלים ממחלת כליה בשלב מתקדם של המחלה. היפרפוספטמיה היא אחת התופעות הנלוות למחלת כליה כרונית; הזרחן מצטבר כתוצאה מתפקוד לקוי של הכליות.

רמת זרחן גבוהה בדם עלולה להוביל למצבים של הסתיידות כלי דם, לעצמות רכות, לעליה ברמת הPTH שמובילה להתפתחות מחלת עצמות ולעיתים אף למוות.

## אבחון וטיפול
להיפרפוספטמיה לרוב אין סימפטומים נראים לעין. בחולים מסוימים הוא מתבטא בגרד אולם האבחון מתבצע על ידי בדיקת דם שמצביעה על רמת הזרחן.

מטרת הטיפול בהיפרפוספטמיה היא הורדת רמת הזרחן בדם ושליטה בהן.

**תזונה**: דיאטה דלת-זרחן. מאחר שהזרחן מצוי במזונות רבים, דיאטה דלת זרחן עלולה להיות מאתגרת עבור חולים רבים שסובלים מהיפרפוספטמיה. לכן הקפדה על הנחיות התזונה, חשובה מאוד ומסייעת להפחתת עומס הזרחן המגיע מן המזון.

**דיאליזה**: מחליפה את עבודתן של כליות חולות ומסלקת חומרי פסולת כגון עודפי זרחן, מלח ונוזלים. לרוב, דיאליזה בלבד אינה יכולה לסלק את כל עודפי הזרחן מגופו של חולה הכליה.

**טיפול תרופתי**:
*סידן: גלולות סידן יעילות בהורדת הזרחן, אולם גורמות להצטברות של סידן בגוף, בעצמות ובכלי דם. הצטברות שכבות סידן אלו, קרויה הסתיידות. ההסתיידויות מובילות להתקשות של האיברים והרקמות שם הן שוקעות.
*תרופות קושרות זרחן: בשנים האחרונות פותחו תרופות ללא סידן, הקושרות את הזרחן המצוי במזון לפני שהוא נספג במערכת העיכול, ומסלקות אותו מהגוף דרך הצואה. הטיפול ניתן בכדורים. חברת SHIRE פיתחה את התכשיר פוסרנול, כדור שניתן ללעיסה ולכתישה, שניתן בדרך כלל 3 פעמים ביום, כדור אחד בכל פעם. חברת ג'נזיים פיתחה את הרנג'ל, אותו נותנים במינון התחלתי של 6 כדורים ביום.

## קישורים חיצוניים

קטגוריה:הפרעות מטבוליות
קטגוריה:ממצאים חריגים בבדיקות דם
הדוב הרוסי

**ה[[דוב]] הרוסי** (ברוסית: **Русский медведь**) הוא האנשה (האנשת מדינות) של רוסיה (ובעבר ברית המועצות והאימפריה הרוסית). השימוש הראשון בדוב הרוסי כהאנשה למדינה הרוסית נעשה עוד ב-1539, כסמל לא-רשמי לנסיכות מוסקבה.

## היסטוריה
הדוב הרוסי נולד מן המיתוס שהיה נפוץ באירופה בשלהי המאה ה-16 ולפיו דובים מסתובבים חופשי ברחובות מוסקבה – מיתוס שנולד מרישומיו של זיגיסמונד פון הרברשטיין (Sigismund von Herberstein) בספרו "רישומי מוסקבה" (לטינית: *Rerum Moscoviticarum Commentarii*) מ-1549. הרברשטיין, דיפלומט אוסטרי ששירת שנים רבות בנסיכות מוסקבה, כתב על המבנה האתנוגרפי של רוסיה ושם תיאר את החורף הקשה של שנת 1526, שהביא לכך כי דובים רבים פלשו לכפרים. המאורעות החריגים הללו פורשו על ידי המערב כמאורעות נפוצים ברחובות ערי רוסיה.

ההשוואה בין המדינה הרוסית לדוב הייתה נפוצה מאוד במדינות המערב ובעיקר על ידי בריטניה, כשההשוואה נועדה לתאר את רוסיה כ"מדינה ענקית, מסורבלת וחזקה". הרוסים עצמם עשו שימוש בדב הרוסי כדימוי למדינה מתחילת המאה ה-20, והדוב מופיע רבות באגדות עם ובשירי פולקלור. כך למשל סמל אולימפיאדת מוסקבה (1980) היה מישקה הדב.

לאחר התפרקות ברית המועצות, הונחה הצעה בפני הבית העליון בפרלמנט, הסובייט העליון של רוסיה, להפוך את הדוב לסמל רוסיה, כיוון שרוסיה מעלה בקרב מדינות העולם אסוציאציות לדוב החום, אך ההצעה לא זכתה לתמיכה רבה ולבסוף התקבל העיט הדו-ראשי ה"צארי" כסמל המדינה.

מאוחר יותר הפך הדוב לסמלה של המפלגה הגדולה ביותר ברוסיה - רוסיה המאוחדת.

כמה רפובליקות של רוסיה ומחוזות אף אימצו את הדוב כסמלם הרשמי. אוהדי נבחרת רוסיה בכדורגל מניפים לא פעם בעת משחקים גדולים את דגל רוסיה ובמרכזו ראש דוב חום, שהפך לסמל הנבחרת.

הדב הרוסי אף עמד במרכז הדיונים לביצוע רפורמה ומודרניזציה ברוסיה כדי להפוך את הדימוי של רוסיה למושך יותר ותוקפני פחות. כיום משמש הדוב כסמלם של מספר מחוזות ברוסיה וכן כסמל מפלגת שלטון, סמל ליגת העל הרוסית בכדורגל, סמל פדרציית הרוגבי הרוסית ועוד.

## גלריה

קובץ:As_Between_Friends_(Punch_magazine,_13_December_1911,_detail).jpg|קריקטורה מימי המשחק הגדול המתארת את הדוב הרוסי יושב על זנב החתול הפרסי ומתריס כנגד האריה הבריטי
קובץ:World around 1900.jpg|קריקטורה משנת 1900 המתארת את מדינות אסיה ואירופה עם דמויות ההאנשה שלהן
קובץ: National Soccer Team of Russia (Unofficial).jpg|הדוב הרוסי על גבי דגל רוסיה; מונף בדרך כלל על ידי אוהדי הנבחרת הרוסית
קובץ: Russian bear flag.jpg|דגל רוסיה שהוצע לפרלמנט הרוסי ונדחה ב-1991
קובץ:Edinaya Russia.svg.png|סמל רוסיה המאוחדת - המפלגה הגדולה ביותר ברוסיה כיום (מאז 2003)
קובץ:EdinayaRossiya.jpg|דגל רוסיה המאוחדת בעבר (2001–2003)
קובץ:Coat of Arms of Chukotka.svg|סמל צ'וקוטקה
קובץ:Coat of arms of the Republic of Karelia.svg|קרליה
קובץ:Coat of Arms of Mari El.svg|מארי אל
קובץ:Krai_Khabarovsk_coat.png|מחוז חברובסק
קובץ:Coat of Arms of Perm.svg|מחוז פרם.
קובץ: Coat of arms of Novgorod Oblast.svg|מחוז נובגורוד
קובץ:Coat of arms of Yaroslavl Oblast.svg|מחוז ירוסלבל
קובץ:Coat of Arms of Yamal Nenetsia.svg|המחוז האוטונומי של ימלו-ננץ


## קישורים חיצוניים

## הערות שוליים

קטגוריה:רוסיה: סמלים לאומיים
קטגוריה:האנשת מדינות
קטגוריה:דוביים בתרבות